**TÖRTÉNELEM**

A Történelem és állampolgári ismeretek műveltségterület a felső tagozatban ismerteti meg a tanulókkal a múltról való tudás jelentőségét; valamint a társadalmi együttélés, a közösséghez tartozás szerepét és lehetőségeit. A történelem, a hon- és népismeret és az állampolgári ismeretek ismeretköreihez kapcsolódó tevékenységformák biztosítják a feltételeket a tanulók számára a fő témakörök megismeréséhez és a tanulási eredmények eléréséhez.

A műveltségi terület tanítási-tanulási folyamatában figyelembe kell venni a tanulásban akadályozottság gyógypedagógiai-pszichológiai jellemzőit, különös tekintettel a sajátélményű tevékenységek fókuszba helyezésére. A Történelem és állampolgári ismeretek műveltségterület fontos szerepet kap – a tanulásban akadályozottság kritériumait figyelembe véve – a térbeli és időbeli tájékozódás, valamint az időbeli viszonyítás fejlesztésében. Lehetővé teszi az emberiség kulturális értékeinek megismerését; a történelmi és társadalmi összefüggések megértését. Az ismeretek folyamatos bővítésével hozzájárul a tanulásban akadályozott tanulók személyiségének fejlődéséhez, különös tekintettel a mérlegelő gondolkodásra, a kommunikáció köréhez tartozó tevékenységek hatékony alkalmazására, a nemzeti érzés erősítésére.

A műveltségi területen középpontba kell állítani a múlt reális megismerését, a térben és időben való pontos tájékozódást, a nemzeti identitástudat kialakítását, az ok-okozati összefüggések láttatását. A célcsoport tanulóinak képessé kell válniuk az alapvető tanulságok levonására, az ítéletalkotásra, a törvényszerűségek felismerésére, a véleménynyilvánításra úgy, hogy a pedagógia mindvégig figyelembe vegye a tanulók gyógypedagógiai-pszichológiai jellemzőit.

A műveltségterület tanítási-tanulási folyamatában az egyéni képességek figyelembe vételével központi szerepet kap a differenciálás, a gyakorlatban alkalmazva a korszerű óravezetési technikák adaptált változatait; pozitív módon erősítve a tanulók ismeretszerzésre irányuló törekvéseit.

A fejlesztési feladatok közül fókuszba kerül a cselekvés szintjén a megkülönböztetés-azonosítás-összehasonlítás képességének, az algoritmusok felismerésének, az elvonatkoztatás és általánosítás képességének a fejlesztése.

A tantárgy a tanulásszervezési eljárások, módszerek megválasztásával támogatja a kommunikációs készségek és képességek fejlesztését, az elfogadó és elutasító attitűd felismerését és megkülönböztetését, a mérlegelő és a történelmi gondolkodás kialakítását, a térbeli és időbeli tájékozódás fejlesztését, az ismeretszerzéshez kapcsolódó eszközök adekvát használatát.

**5–6. évfolyam**

Az alsó tagozat tudásanyagára építve kell megismertetni a tanulókkal az emberi közösség történetét, továbbá ezen történések jelennel való kapcsolatát. A tanulásban akadályozott tanulók képességeit figyelembe véve kell bemutatni a történelem eseményeit, különös tekintettel az összefüggésekre. A műveltségterületen középpontba kell állítani a múlt reális megismerését, a pontos tájékozódást térben és időben, a nemzeti identitástudat kialakítását, az ok-okozati összefüggések láttatását. A tanulóknak képessé kell válniuk az alapvető tanulságok levonására, az ítéletalkotásra, a törvényszerűségek felismerésére, a véleménynyilvánításra. Ebben a szakaszban ismerkednek meg a tanulók a történelmi időszámítással, a történelmi korokkal és színterekkel. A különböző szemléltetések, digitális tananyagok segítik a tájékozódást a történelmi korokban. A történelmi képzetek helyes kialakítását dramatikus technikák alkalmazása segíti. Az ismeretanyag lehetőséget ad a kort jellemző mítoszok és mondák, művészeti és zenei értékek megismerésére. A több irányból történő demonstrálás segíti elő a tanulásban akadályozott tanulók számára, hogy megismerjék, a különböző történelmi korok társadalmaiban hogyan éltek az emberek. A célcsoporthoz tartozó tanulók időbeli tájékozódásának fejlesztésekor hangsúlyt kell fektetni a múlt, a jelen és a jövő közötti viszonyításra – elsősorban a mindennapi élet eseményeire utalva. A folyamatos fejlesztés eredményeképpen erősödik a tanulók időről alkotott képzete, az események sorendje közötti összefüggések felismerése. Az időről alkotott képzetek kialakítását a vak tanulók oktatásában segíti a Braille írással készített Időszalag. A történelmi színtereken keresztül a tanulók téri tájékozódása fejlődik, elsősorban történelmi térképek segítségével. A történelmi térben való tájékozódás legfontosabb eszköze a vakok számára is a történelmi térkép, de számukra domború, tapintható jelekkel ellátott térképekre van szükség.

|  |  |  |
| --- | --- | --- |
| **Témakör** | **1. Személyes történelem. A kereszténység** | **Javasolt óraszám:****20 óra** |
| **A témakör nevelési-fejlesztési céljai** |  – A történelmi megismerés fogalmának kialakítása. A kereszténység jelentősége. Kooperatív technikák alkalmazása. *Képességfejlesztési fókuszok:* tér- és időbeli képességek, képzelet. |
| **Fejlesztési ismeretek** | **Fejlesztési tevékenységek** |
| *1.1. Személyes történelem*A címer, zászló, pecsét jelentősége, az idő mérése.*1.2 Az Ószövetség népe*Az Ószövetség/Héber Biblia: Ábrahám és Mózes1.3. *Újszövetségi történetek*A keresztény vallás kialakulása és elterjedése.Jézus Krisztus születése.Krisztus Pilátus előtt.Az utolsó vacsora. A feltámadás. | Tájékozódás a térképen. Idő ábrázolása téri eszközökkel. Időbeli relációk: a jelen, a múlt és a régmúlt megkülönböztetése. Térbeli relációk: tájékozódási pontok keresése a térképen. Hazánk történelmi zászlóinak és címereinek megismerése, a pecsét fogalma, jelentősége. A témához kapcsolódó tartalmi elemek válogatása, megkülönböztetése, összehasonlítása. Ó- és újszövetségi történetek megismerése.  |
| **Fogalmak** | jelen, múlt, címer, zászló, pecsét, Isten, föld, ég, növény, állat, Jézus Krisztus  |

|  |  |  |
| --- | --- | --- |
| **Témakör** | **2. Fejezetek az ókor történetéből** | **Javasolt óraszám:** **26 óra** |
| **A témakör nevelési-fejlesztési céljai** | A nagy ókori társadalmak és hatásuk bemutatása.Kooperatív technikák alkalmazása.*Képességfejlesztési fókuszok:* tér- és időbeli tájékozódás, képzelet. |
| **Fejlesztési ismeretek** | **Fejlesztési tevékenységek** |
| *2.1. Az ókori keleti kultúrák.*Az ókori kelet mezőgazdasága, társadalma, az emberek mindennapi élete.Hitvilág.*2.2. Az ókori Görögország – istenek, hősök, tudósok, művészek és az olimpia*Történetek a görög mondavilágból.Az ókori olimpiai játékok.*2.3. Az athéni demokrácia és a görög‑perzsa háborúk*A legjelentősebb görög városállam: Athén.Az ókori görögök mindennapjai.A görög-perzsa háborúról: a marathóni csata (Kr. e. 490).*2.4. Hadvezérek, csaták, uralkodók az ókori Rómában*A római hadsereg és a katonák élete.Róma fénykora.Julius Caesar.Augustus császár.Rómaiak hazánk területén.A Római Birodalom bukása. | Időábrázolás síkban (időszalag). Történet olvasása, feldolgozása. A témához kapcsolódó tartalmi elemek válogatása. Csata modellezése. Helyszínek megkeresése a térképen. Egyiptomi építészeti emlékekkel és a hitvilágukkal kapcsolatos történetek átbeszélése. Antik és modern – összehasonlításra épülő feladatok a tudomány, a művészetek és a sport témakörében. Beszélgetés az olimpiai eszméről. Történet olvasása Athénről. Az ókori Róma nevezetes épületeinek bemutatása. Bepillantás az ókori Róma mindennapjaiba: öltözködés, szórakozás, társasági élet, rabszolgapiac, iskola (beszélgetés, életképek modellezése). A római hadsereg bemutatása – beszélgetés alapvető szempontok szerint a hadviselés legfontosabb elemeiről: fegyverek, stratégia, emberi tényezők (katonák). Pannónia provincia helyzetének, szerepének megismerése a Római Birodalom területén. A bukás okainak közös feltárása.  |
| **Fogalmak** | időszalag, Nílus, fáraó, piramis, Hellász, Marathón, olimpia, Athén, városállam, Róma, Itália, gladiátor, légió, provincia, Pannónia, Aquincum.  |

|  |  |  |
| --- | --- | --- |
| **Témakör** | **3. A középkor világa** | **Javasolt óraszám:****18 óra** |
| **A témakör nevelési-fejlesztési céljai** | A ciklusosság megismertetése a történelmi korszakok tükrében. Nézőpontváltás alkalmazása.Kooperatív technikák alkalmazása.*Képességfejlesztési fókuszok:* tér- és időbeli képességek, képzelet. |
| **Fejlesztési ismeretek** | **Fejlesztési tevékenységek** |
| * 1. *A nyugati és a keresztény államiság főbb jellemzői*

A hunok szerepe a Római Birodalom hanyatlásában.* 1. *A középkori élet színterei és szereplői (uradalmak, kolostorok, városok, egyetemek)*

Céhmesterek és kereskedők.Mindennapi élet a középkori várakban.Kolostori élet: történetek az egyház szerepéről.A lovagi életmód és a keresztes hadjáratok. | Történetek olvasása, megbeszélése. A középkor különböző társadalmi csoportjai – fogalmakhoz, azonosságokhoz és különbségekhez kötődő feladatok. Európa legjelentősebb középkori városainak megkeresése a térképen. A középkori város mint kulturális színtér bemutatása. A hadviselés és a vallások kapcsolatának felismerése a középkori kereszténység tükrében. A lovagi életmód – a lovagokhoz kapcsolódó eszménykép bemutatása – illemszabályok a gyakorlatban.  |
| **Fogalmak** | vallás, kereszténység, iszlám, hun, király, nemes, jobbágy, lovag, lovagi torna, pápa, latin nyelv, szerzetes, kolostor, város, hadviselés  |

|  |  |  |
| --- | --- | --- |
| **Témakör** | **4. Kalandozások és honfoglalás, a magyarok eredete, portrék az Árpád-kor és a XIV-XV. század történetéből, a középkori magyar állam** | **Javasolt óraszám:****46 óra** |
| **A témakör nevelési-fejlesztési céljai** | Fogalomalkotás a magyar nemzettörténet legfontosabb eseményeiről.Kooperatív technikák alkalmazása.*Képességfejlesztési fókuszok:* térbeli- és időbeli tájékozódás, történelmi gondolkodás. |
| **Fejlesztési ismeretek** | **Fejlesztési tevékenységek** |
| *4.1. Történetek a magyarság vándorlásáról és a honfoglalásról*A magyarok eredete.Rege a csodaszarvasról.Vérszerződés.Honfoglalás, letelepedés.Kalandozó hadjáratok.*4.2. Az államalapítás: Géza és Szent István*Géza fejedelem.I. (Szent) István, Magyarország királya.Államalapítás.Koronázási ékszerek.*4.3. Az Árpád-ház uralkodói, szentjei*I. (Szent) László, a lovagkirály.Szent Gellért.Árpád-házi Szent Margit.Könyves Kálmán.II. András.IV. Béla.*4.4. Nagy Lajos, a hódító és törvényhozó*Anjou-házi királyok: Károly Róbert és Nagy LajosGazdasági intézkedések*4.5. Hunyadi János a törökellenes küzdelmek élén*A nándorfehérvári diadal*4.6. Hunyadi Mátyás portréja*Az igazságos MátyásÉlet Mátyás király udvarában | A legfontosabb nemzeti történelmi adatok rendezése időszalagon. Mondák, történetek olvasása, feldolgozása. Adott történetben a valós és a fiktív elemek megkülönböztetése. Múzeum, tájház, emlékmű látogatása a lehetőségek szerint. A lakóhely történelmi emlékhelyeinek fölkeresése a lehetőségek szerint. Látogatás az Országházban, a koronázási ékszerek megtekintése. Történelmi szituációk bevonásával tananyag, tananyagrészletek elmondása. A jelentős történelmi személyiségekről három-négy mondatos beszámoló készítése. Tárgyi emlékek gyűjtése, válogatása. Játéktevékenységek a lovagi életmód reprezentációjának érdekében. Tárgyi történelmi emlékek felismerése, csoportosítása. A különböző várostípusok jellemzőinek csoportosítása. A külső veszélyek felismerésének szerepe az ország életében. A törökök és a magyarok motivációinak felismerése, megfogalmazása. A Mátyás királyról szóló mesék erkölcsi tanulságai. A reneszánsz erények megfogalmazása szépirodalmi szemelvények tükrében. A történelmi szituációk eljátszása. A legfontosabb nemzeti történelmi adatok rendezése időszalagon. Szövegértési feladatok megoldása. Különböző élethelyzetek bemutatása, jellemzőinek összehasonlítása. A törökök és a magyarok motivációinak felismerése, megfogalmazása. |
| **Fogalmak** | vándorlás, honfoglalás, Etelköz, Kárpát-medence, államalapítás, állam, koronázási ékszer, szent, lovagkirály, törvény, hódítás, gazdaság, diadal, csata, királyi udvar, reneszánsz, erény. |

|  |  |  |
| --- | --- | --- |
| **Témakör** | **5. Új látóhatárok: a földrajzi felfedezések, a vallási megújulás; az új világkép kialakulása** | **Javasolt óraszám:****10 óra** |
| **A témakör nevelési-fejlesztési céljai** | A történelmi gondolkodás képességének kialakítása és fejlesztése.Kooperatív technikák alkalmazása.*Képességfejlesztési fókuszok:* kauzális gondolkodás, képzelet, tér-és időbeli tájékozódás  |
| **Fejlesztési ismeretek** | **Fejlesztési tevékenységek** |
| *5.1. A nagy földrajzi felfedezések*Amerika felfedezése.Felfedezők és hódítók.*5.2. Vallási újítók – reformáció és katolikus megújulás*Történetek a kor emberének gondolkodásáról; reformáció és ellenreformáció. | Történelmi szövegek olvasása, feldolgozása a nagy földrajzi felfedezőkről. Időszalagon Amerika fölfedezésének meghatározása – jelenhez való viszonyítása.Térképhasználat– helyszínek megkeresése a térképen. Református és katolikus templom lehetőség szerinti látogatása, a hasonlóságok és eltérések megbeszélése. Az alkotmányos királyság múltja és jelene –jellemzőik összehasonlítása és megkülönböztetése. Különböző információforrásokból szóbeli következtetések megfogalmazása. A gyarmatosítók és az őslakosok ellentétének megvilágítása különböző szituációs játékokon keresztül. A különböző keresztény vallási irányzatok jegyeinek megkülönböztetése, szókártyák csoportosítása. Társadalmi-történelmi, erkölcsi problémák felismerése, megfogalmazása elemi szinten.  |
| **Fogalmak** | felfedezés, távcső, mikroszkóp, Kolumbusz Kristóf, vallás, reformáció, katolikus, királyi udvar, felvilágosodás, gyarmat, gyarmatosító, őslakó, függetlenségi harc |

|  |  |  |
| --- | --- | --- |
| **Témakör** | **6. Magyarország a XVI–XVIII. században** | **Javasolt óraszám:****24 óra** |
| **A témakör nevelési-fejlesztési céljai** | A történeti megismerés eszközeinek, módszereinek kialakítása és fejlesztése.Kooperatív technikák alkalmazása.*Képességfejlesztési fókuszok:* képzelet, tér-és időbeli tájékozódás. |
| **Fejlesztési ismeretek** | **Fejlesztési tevékenységek** |
| *6.1. A mohácsi csata és következményei*A mohácsi vészA három részre szakadt Magyarország, élet a török hódoltság kori Magyarországon – egy konkrét település (pl. Debrecen vagy Kecskemét) bemutatásával.*6.2. Végvári küzdelmek*Szigetvár.Eger.*6.3. Bocskai István és a hajdúk*Bocskai szerepe a magyar reformációban.*6.4. Az Erdélyi Fejedelemség virágkora Bethlen Gábor idején*Erdély népei, tájai, kultúrájaBethlen Gábor uralkodása*6.5. Zrínyi Miklós, a hadvezér*Zrínyi Miklós hadjáratai és tervei a magyar hadsereg megteremtésére*6.6. A Rákóczi-szabadságharc kiemelkedő személyiségei, céljai*II. Rákóczi Ferenc élete.*6.7. Buda visszafoglalása, Magyarország a Habsburg Birodalomban* Buda visszafoglalásaMária TeréziaHétköznapi élet a kurucok és labancok korában. | Történetek olvasása, feldolgozása. Végvárak megkeresése a térképen. Tinódi históriás énekeinek hallgatása kortárs lantművészek előadásában. Királyi Magyarország, Erdélyi Fejedelemség, Török Hódoltság, Bocskai Istvánról, Bethlen Gáborról történet feldolgozása. A hős várkapitányok jellemzése, tulajdonságok csoportosítása. Drámajáték – II. Rákóczi Ferenc életének fölidézése. Bécs, Bécsújhely, Sárospatak, Kassa városainak megmutatása a térképen. Kurucok és labancok – történet feldolgozása. Részletek megtekintése kapcsolódó történelmi filmekből. |
| **Fogalmak** | végvár, politikus, költő, hadvezér, hajdú, kuruc, labanc,  |

|  |  |
| --- | --- |
| **Összegzett tanulási eredmények a két évfolyamos ciklus végén** | A tanuló meg tudja különböztetni a történelem forrásait, példákat is tud kapcsolni hozzá. Ismeri a történelmi időszámítás egységeit. Alapvető szinten tájékozódik a történelmi térképen. Az időszalagon felismeri a tárgyalt történelmi időszakokat, évszámokat, kapcsol hozzá tanult ismeretet. Időrendbe helyezi a tanult eseményeket időszalagon. Az adott tematikai egység tárgyalt témaköreiben – képességeinek megfelelően – írásban és/vagy szóban számot ad a tanult elemi történelmi ismereteiről.Különbséget tesz a különböző történelmi korok, valamint a magyar és a világtörténelem eseményei között. Ismeri a világtörténelem tanult fordulópontjait; a magyar történelmi tudáskánon legfontosabb sarokpontjait – évszámok, események, uralkodók tükrében. A magyar koronázási ékszereket megnevezi. A megismert mondák, legendák, rövid történetek tartalmát segítséggel elmondja. Megkülönbözteti a történetek mesés és valóságos eseményeit. A történelmi hősökkel érzelmileg képes azonosulni. Ok-okozati összefüggéseket tanári irányítás mellett fölismer.  |

**7–8. évfolyam**

A történelem tanításának alapvető célja ebben a szakaszban nemzeti történelmünk kiemelkedő eseményeinek felelevenítése a mérlegelő gondolkodás tükrében. A társadalmak kialakulásának történelmi körülményei, azok működésének sajátosságai felkészíti a tanulókat a történelmi múlt értelmezésére, egyúttal a társadalmi jelenségek közötti hatékony eligazodásra. A tanítás-tanulás folyamatában központi cél, hogy felébressze az enyhe értelmi fogyatékos tanulókban a társadalom kérdései iránt való érdeklődést, elősegítse a diákok hazaszeretetének további erősödését, továbbá hozzásegítse őket ahhoz, hogy elfogadják Magyarország jogilag szabályozott demokratikus értékeit.

A Történelem és állampolgári ismeretek műveltségterület tanítás-tanulás folyamatán belül a tanulók célcsoportjára való tekintettel a képességek, jártasságok és készségek formálása az ismeretszerzés gyakorlatában történik. A történelem tananyagának elsajátítása során a diák megismeri, hogy a történelem eseményei az ember megjelenésének kezdetétől fogva egymással összefüggésben, társadalmi keretek között mennek végbe. A műveltségterület tartalmának elsajátítása során tényszerű, valós és alkalmazható ismeretekhez jut, és képességének megfelelően gyarapítja tudását. Kialakul a tanuló pozitív attitűdje a történelmi múlthoz, erősödik nemzeti identitása.

A kompetencia alapú tanítási-tanulási folyamat során kiemelt szerepet kap a tér- és időbeli tájékozódási képesség fejlesztése, valamint az időbeli viszonyítás képességének kialakítása; a különböző társadalmak kultúrájának és életmódjának megismertetése; az ok- okozati összefüggések megláttatása, különös tekintettel az egymást követő időkben a történelmi-történeti változásokra. A tanulókat képessé kell tenni a következtetésekre, a véleménynyilvánításra, az észszerű vitára, az alapvető történelmi-társadalmi törvényszerűségek felismerésére.

|  |  |  |
| --- | --- | --- |
| **Témakör** | **1. Történelmi áttekintés** | **Javasolt óraszám:** **8 óra** |
| **A témakör nevelési-fejlesztési céljai** | A tanult történelmi csomópontok felidézése térben és időben.Kooperatív technikák alkalmazása.*Képességfejlesztési fókuszok:* auditív emlékezet, analitikus és szintetikus gondolkodás. |
| **Fejlesztési ismeretek** | **Fejlesztési tevékenységek** |
| *Az ókori társadalmakról tanultak átismétlése* Az ókori keleti kultúrákAz ókori Görögország.Az ókori Róma.*A középkori Magyarországról tanultak átismétlése**(korai szakasz, érett szakasz, késői szakasz)* Árpád-házi királyok.Anjou-házi királyok és a Hunyadiak.Hazánk három részre szakadása. | Időszalag készítése, a történelmi források megnevezése a tanult történelmi korokból. A régész eszközeinek megnevezése. Múzeumlátogatás a lehetőségek szerint. Térképhasználat. Tárgyi emlékek fölismerése az ókorból, különös tekintettel az ókori kelet, Görögország és Róma hagyatékaira. A forrásokhoz kapcsolódóan szövegfeldolgozás. Térképhasználat. Adatok leolvasása időszalagról. A vándorlás és honfoglalás állomásainak megnevezése. Múzeumlátogatás a lehetőségek szerint: a koronázási ékszerek megtekintése. Tematikus feladatlapok megoldása.  |
| **Fogalmak** | az ötödik-hatodik évfolyamon megismert fogalmak |

|  |  |  |
| --- | --- | --- |
| **Témakör** | **2. Forradalmak kora** | **Javasolt óraszám:****14 óra** |
| **A témakör nevelési-fejlesztési céljai** | A nemzettudat és az állampolgári ismeretek kialakítása, tudatosítása, fejlesztése.Kooperatív technikák alkalmazása.*Képességfejlesztési fókuszok:* kauzális gondolkodás, hazaszeretet. |
| **Fejlesztési ismeretek** | **Fejlesztési tevékenységek** |
| *2.1 A francia forradalom vívmányai és árnyoldalai*A nagy francia forradalom – a polgári átalakulás kezdete.*2.2. Az ipari forradalom találmányai*Ipari találmányok és feltalálóik.*2.3. A magyar reformkor képviselői (Széchenyi, Kossuth)*A polgárosodás Magyarországon.*2.4. A forradalom és szabadságharc kiemelkedő személyiségei és céljai*Gróf Széchenyi István élete és munkássága.Kossuth Lajos élete és munkássága.A magyar nyelv hivatalossá tétele.Az 1848. március 15-i események Pesten.Az első független magyar kormány megalakulása, intézkedései.A szabadságharc legfontosabb eseményei. | A történelmi események időrendi sorrendbe rendezése. Gyűjtőmunka a történelmi személyiségek életéről. Dramatikus technikák: vita a társadalom különböző csoportjai képviselőinek szerepében. Érvek ütköztetése. Fogalomalkotás az újkori társadalom és gazdaság jellemzőiről. Információgyűjtés a gőz erejéről. Ismeretanyagok gyűjtése a történelmi anyagokhoz. Egy-egy történelmi korról eseménynaptár készítése. Szóbeli beszámoló a tanult reformkori személyiségek tevékenységéről szókártyák segítségével. A történelmi személyiségek tevékenységeinek csoportosítása. A reformkori országgyűlések vívmányai –megbeszélés. Helytörténeti kiállítások, múzeumok látogatása a lehetőségek szerint. Tények megfogalmazása – véleménycsere. A lehetőségek szerint részvétel helytörténeti sétákon a reformkorhoz kötődő emlékhelyekhez. Öltözékek, viseletek megnevezése és bemutatása. Időszalag, térkép használata. Az első független magyar kormány bemutatása, adatok gyűjtése a miniszterekről. A lehetőségek szerint múzeumlátogatás az 1848/49. évi forradalom és szabadságharc eseményeihez kapcsolódóan. Feladatlapok megoldása. Interaktív tananyagok alkalmazása lehetőség szerint. Az aradi vértanúkról adatok gyűjtése, megemlékezés a hősökről.  |
| **Fogalmak** | nemzetállam, függetlenségi harc, polgár, munkás, országgyűlés, gőzgép, gyáripar, vasúthálózat, reform, magyar nyelv, törvény, pákozdi csata, isaszegi csata, trónfosztás, világosi fegyverletétel, aradi vértanúk |

|  |  |  |
| --- | --- | --- |
| **Témakör** | **3. A modern kor születése: a nemzeti eszme és a birodalmak kora** | **Javasolt óraszám:****10 óra** |
| **A témakör nevelési-fejlesztési céljai** | A nemzeti, hazafias érzelmek szerepének bemutatása a nemzetállam életében. Kooperatív technikák alkalmazása.*Képességfejlesztési fókuszok:* mérlegelő gondolkodás, kauzalitás. |
| **Fejlesztési ismeretek** | **Fejlesztési tevékenységek** |
| *3.1. Az egységes nemzetállamok létrejötte*Az olasz nemzetállam létrejötte.Az egységes német állam magalakulása.*3.2. Polgárháború az Egyesült Államokban**3.3. A megtorlás és a dualizmus Magyarországon*Megtorlás a szabadságharc utánA kiegyezés tartalma és jelentőségeTisza Kálmán és Tisza István munkássága*3.5. Az Osztrák-Magyar Monarchia együtt élő népei*Az Osztrák-Magyar Monarchia. | Gyűjtőmunka a Braille könyvtárban. Adatok leolvasása időszalagról – évszámok megkeresése. Információk gyűjtése a XIX. század polgárainak mindennapjairól. Történelmi események időrendi sorba rendezése. Magyarok mindennapjai a szabadságharc leverése után – életképekről tények megfogalmazása önálló vélemények hozzáfűzésével. Drámajáték – a néma ellenállás megjelenítése a Habsburg elnyomás idején. A kiegyezés pozitív következményei – fogalmak azonosítása, csoportosítása, megkülönböztetése Magyarország és Ausztria szempontjából. Budapest fejlődése a XIX. század második felében – épületek megnevezése. A kiegyezéshez kötődő történelmi személyiségekről adatok gyűjtése. Gazdasági-társadalmi változások – fogalmak csoportosítása, egyeztetése. A változások szerepének felismerése az emberek életében. A vasúthálózat fejlődése – információk gyűjtése a XIX. század második felének magyar vasútépítéséről.  |
| **Fogalmak** | magyar király, Osztrák-Magyar Monarchia, tőke, bank, vasúthálózat, Budapest, világváros, MÁV, dualizmus |

|  |  |  |
| --- | --- | --- |
| **Témakör** | **4. Hazánk és a nagyvilág a XX. század első felében** | **Javasolt óraszám:****30 óra** |
| **A témakör nevelési-fejlesztési céljai** | A történelmi tanulás képességének fejlesztése.Kooperatív technikák alkalmazása.*Képességfejlesztési fókuszok:* empátia, mérlegelő gondolkodás. |
| **Fejlesztési ismeretek** | **Fejlesztési tevékenységek** |
| *4.1. Az első világháború jellemzői és következményei Európában és Magyarországon*Az első világháború előzményei és kirobbanása.Hazánk részvétele az első világháborúban.Az első világháború főbb eseményei.Tanácsköztársaság.*4.2. Trianon és következményei*Az Osztrák‑Magyar Monarchia fölbomlása.A trianoni békediktátum és következményei.*4.3. Diktatúrák és diktátorok Európában*Totális diktatúrák: a kommunista Szovjetunió; a nemzetiszocialista Németország*4.4. Politikus portrék a két világháború közötti Magyarországon*Magyarország a két világháború között – Horthy Miklós kormányzó.*4.6. A második világháború jellemzői és következményei*A második világháború kirobbanása.A második világháború főbb eseményei, technikai újításai.A második világháború befejezése.A párizsi békeszerződés.*4.7. Magyarország a második világháborúban*Hazánk helyzete a második világháború előtt: a békés revízióHazánk szerepe a második világháborúban.A Don-kanyar magyar katonái: megemlékezés a hősi halottakról.*4.8. A holokauszt Európában és Magyarországon*Hazánk német megszállása.Koncentrációs táborok Európában. | Gyűjtőmunka a Braille könyvtárban a „nagy háborúról.” Az Antant és a Központi hatalmak országainak csoportosítása. Térképhasználat. Helyszínek leolvasása a történelmi térképekről. Háborús frontvonalak meghatározása. Időszalagról – évszámok megkeresése. Játékfilm, ill. hangjáték-részlet (pl. Nyugaton a helyzet változatlan), dokumentumfilm-részletek megtekintése, meghallgatása előzetes szempontok alapján. Információk gyűjtése a XX. század első felében élt polgárainak mindennapjairól. Történelmi események időrendi sorba rendezése. Fiktív levél írása a frontvonalról. Frontok szemléltetése – a villámháború és az állóháború fogalmának kialakítása. Az országhatárokon belül és kívül élő magyarok mindennapjai a trianoni döntést követően – életképekről tények megfogalmazása önálló vélemények hozzáfűzésével. A személyes vélemény és a tény megkülönböztetése. Érvek megfogalmazása a fajgyűlölettel, idegengyűlölettel szemben. A fasiszta és a szövetséges országok csoportosítása. Bekövetkezett változások felismerése a háborús kronológia áttekintésével. A II. világháború hadieszközeinek megnevezése. Fasiszta eszmék felismerése. Dokumentumfilmek megtekintése, megbeszélése.A világháborúkhoz kötődő emlékhely felkeresése a lehetőségek szerint. Életkép a koncentrációs táborokban – jellemzők gyűjtése. Részletek olvasása, értelmezése Anna Frank naplójából. Következtetések megfogalmazása a II. világháború eseményeinek tükrében, tanári irányítás mellett. |
| **Fogalmak** | világháború, antant, központi hatalmak, állóháború, front, tank, köztársaság, tanácsköztársaság, trianoni békeszerződés, bank, munkanélküliség, fasizmus, nemzetiszocializmus, zsidótörvény, koncentrációs tábor, deportálás, Don-kanyar, nyilas hatalomátvétel, atombomba, Hirosima |

|  |  |  |
| --- | --- | --- |
| **Témakör** | **5. Hazánk és a nagyvilág a XX. század második felében** | **Javasolt óraszám:** **32 óra** |
| **A témakör nevelési-fejlesztési céljai** | A történelmi tanulás képességének fejlesztése.Kooperatív technikák alkalmazása.*Képességfejlesztési fókuszok:* mérlegelő gondolkodás, kauzalitás |
| **Fejlesztési ismeretek** | **Fejlesztési tevékenységek** |
| *5.1. A megosztott világ: a hidegháború, az Egyesült Államok és a Szovjetunió vetélkedése*Hatalmi csoportosulások kialakulása a II. világháború befejezése után.A berlini fal kiépítése.*5.2. Magyarország a kommunizmus idején*Rákosi Mátyás diktatúrája.Az emberek élete az 1950-es évek elején.*5.3. Az 1956-os forradalom és a Kádár-korszak* Az 1956-os forradalom és Nagy Imre miniszterelnöksége. A Kádár-rendszer jellege, életmódjaAz 1980-as évek vége, a Kádár-rendszer válsága.*5.4. A demokratikus viszonyok megteremtése és kiépítése Magyarországon* RendszerváltoztatásAz Alaptörvény és a mai magyar demokrácia*5.5. Együttélés a Kárpát-medencében: a határon túli magyarok; a magyarországi nemzetiségek a 19. századtól napjainkig.* | Adatok, tényinformációk gyűjtése a XX. század második felében élt polgárok mindennapjairól. Időszalag alkalmazása, történelmi évszámok megkeresése. Térképről helyszínek leolvasása. Rövidítések – fogalmak egyeztetése (pl. ENSZ, NATO, Varsói Szerződés). A keleti blokk és a nyugati blokk országainak csoportosítása. Mindennapi élet modellezése a demokratikus vezetés alatt álló és a szocialista vezetés alatt álló országokban. A személyi kultusz jellemzőinek csoportosítása. A tervgazdálkodás – rámutatás a hamis eszményekre egyszerű modellezéssel. Tárgyi emlékek megtekintése az ötvenes évekből. A személyi kultusz, a diktatúra, a pártállam jellemző jegyeinek fölismerése. Évszámok megkeresése időszalagon. Szocialista iparvárosok megkeresése térképen. Címerek összehasonlítása a XX. század különböző korszakaiban. Jellemzők megkülönböztetése. Lehetőség szerint látogatás az 1956-os forradalomhoz kapcsolódó múzeumi kiállításon. Játékfilm, dokumentumfilm megtekintése az 1956-os forradalomról és szabadságharcról. A Kádár-korszak legfontosabb jegyeiről történő fogalomalkotás, a társadalmi berendezkedéshez kapcsolódó jellemzők rendezése, csoportosítása főfogalmak alá.Csoportosítás tanári irányítás mellett: okok, melyek a kommunista hatalom összeomlásához vezettek.  |
| **Fogalmak** | hidegháború, Egyesült Nemzetek Szervezete, NATO, Varsói Szerződés, személyi kultusz, többpártrendszer, egypártrendszer, diktatúra, pártállam, termelőszövetkezet, munkatábor, forradalom, Alaptörvény/Alkotmány, szabadságharc, eladósodás  |

|  |  |  |
| --- | --- | --- |
| **Témakör** | **6. Régiók története, mérlegen a magyar történelem: lábnyomaink a nagyvilágban; a magyar megmaradás kérdései.** | **Javasolt óraszám:****14 óra** |
| **A témakör nevelési-fejlesztési céljai** | A történelmi tanulás képességének fejlesztése.Kooperatív technikák alkalmazása.*Képességfejlesztési fókuszok:* mérlegelő gondolkodás; megkülönböztetés, azonosítás, összehasonlítás a cselekvés szintjén. |
| **Fejlesztési ismeretek** | **Fejlesztési tevékenységek** |
| *6.1. Az Európai Unió létrejötte* Az Európai Unió szerepe a történelmi-társadalmigazdasági események alakulásában*6.2. A vasfüggöny lebontása és következményei a keleti blokk országaiban*A szocialista államrendszerek fölbomlásának következményei*6.3. Globális problémák: urbanizáció, környezetszennyezés, terrorizmus, migráció, klímaváltozás*A tudományos-technikai forradalom hatása az emberek mindennapi életére*6.4. Az Alaptörvény, a jogállamiság intézményei a mai Magyarországon*Az Alaptörvény múltja és jelene – az alapvető jogok*6.5. A hagyományos, illetve agrártársadalmak; a modern, illetve ipari társadalmak**6.6. A határon túli magyarság sorsa**6.7. A magyarországi nemzetiségek kultúrája, helyzete* | A legfontosabb események időpontjainak megkeresése az időszalagon. A szocialista országok utódállamai nevének, fővárosainak csoportosítása – az adott nemzethez kötődő információk gyűjtése. Az új államhatárok megkeresése a térképen. Különböző technológiákról történő információgyűjtés. Érvek és ellenérvek gyűjtése, azok ütköztetése a fogyasztói társadalom témaköréhez kapcsolódóan tanári irányítás mellett. A Magyarországon életbe lépett Alaptörvény értelmezése. Feladatok megoldása az alapvető jogok érvényesítésével kapcsolatosan. A Magyarországon élő nemzetiségekhez kötődő tradíciók bemutatása. A határainkon túl élő magyarság helyzete a világban – honlapok keresése; információk gyűjtése a magyar identitás megőrzésével kapcsolatosan, tanári irányítás mellett. Fogalmak csoportosítása a globalizált világ témakörében.  |
| **Fogalmak** | Európai Unió, Szovjetunió, Csehszlovákia, Jugoszlávia, jóléti társadalom, alaptörvény, jogállamiság, demográfia, népesedés, kisebbség, vallás, határon túli magyarság |

|  |  |
| --- | --- |
| **Összegzett tanulási eredmények a két évfolyamos ciklus végén** | A tanuló kezelni tudja a kiemelkedő történelmi személyiségekről gyűjtött életrajzi adatokat. Ismeri a reformkor haladó politikusainak nevét és törekvéseikről néhány mondatban beszámol. A reformkor eseményei között történelmi összefüggéseket szempontsor szerint fölismer tanári irányítás mellett. Összefüggéseket tud említeni a világtörténelem és hazánk történelmének eseményei között. A nemzeti alapműveltséghez tartozó évszámokhoz történelmi ismeretet kapcsol. Az adott tematikai egység tárgyalt témaköreiben – képességeinek megfelelően – írásban és/vagy szóban számot ad a tanult elemi történelmi ismereteiről. Gazdasági, társadalmi változásokra példát tud mondani. A térképen meg tudja mutatni a szabadságharc legfontosabb helyszíneit, szempontsor alkalmazásával beszámol a történelmi eseményekről. Felismeri, hogy a trianoni békeszerződés mekkora veszteségeket jelentett hazánk számára. A második világháború főbb helyszíneiről, évszámairól, legfontosabb eseményeiről a térkép segítségével beszámol. A nemzetiszocialista, fasiszta eszmék tartalmát fölismeri, a faj- és idegengyűlöletet elutasítja.Néhány történelmi tárgyú verset, elbeszélést, regényt ismer. Magyarországhoz, hazánk történelmi személyiségeihez pozitív attitűddel viszonyul.A tanult ismeretekhez kapcsolódó dokumentumanyagot képességei szerint értelmezi. Egyszerű összefüggéseket fölismer, azokból következtetéseket képes levonni. A történelem műveltségterülethez kapcsolódó, a tanuló által megismert eszközöket, tantárgyi segédleteket a jártasság szintjén tudja alkalmazni. |